## **EGYÜTTMŰKÖDÉSI MEGÁLLAPODÁS,**

mely létrejött egyrészről a

### Kodolányi János Közösségi Ház és Könyvtár *(székhely: 2089 Telki, Petőfi u. 2-4.; adószám ;* 15840974-2-13 *képviseli: Berényi Ildikó intézményvezető),* a továbbiakban Közösségi Ház,

másrészrészről

### Telki község Önkormányzat *(székhely: 2089 Telki, Petőfi u.1. adószám; 15734862-2-13 képviseli: Deltai Károly, polgármester),* a továbbiakban Önkormányzat,

harmadik másrészről a

**MusicAli Produkciós Iroda Közhasznú Nonprofit Korlátolt Felelősségű Társaság (** székhely: 2089 Telki, Fő utca 30/A, Adószám: 25504659113, Cégjegyzékszám: 13 09 179866 képviseli: Balog Gáborné ügyvezető) , **továbbiakban: Társszervező**

(együttesen a továbbiakban: **szerződő felek**) – között a mai napon az alábbiak szerint:

**1.)**

A szerződő felek közös célja, hogy a Közösségi Ház és Könyvtár épületegyüttesében közös szervezésben 2024. augusztus 29- szeptember 1. napja között megrendezésre kerüljön a **Telki Összművészeti Fesztivál.** A felek együttműködésének alapvető célja a Közösségi Házban rendezendő rendezvény útján a művészetek népszerűsítése.

**2.)**

### A szerződő felek megállapodnak, hogy 2024. augusztus 29. és 2024. szeptember 1. napja közötti időtartamban, a jelen szerződésben rögzített feltételek mellett a Közösségi Ház és Könyvtár épületegyüttes tereiben egy olyan Összművészeti Fesztivált szerveznek meg mely teret ad különböző zenei, irodalmi produkcióknak, illetve teret enged képzőművészeti alkotások bemutatásának.

### A rendezvény programját a jelen együttműködési megállapodás 1. számú melléklete tételesen leírja.

A felek a rendezvényt minden tekintetben közös munka eredményeként létrejövő, közös rendezvénynek tekintik, s ezért kölcsönösen vállalják, hogy e tényt a programmal kapcsolatos kommunikáció (média, sajtó, hirdetések, plakátok, molinók stb.) során minden fórumon hangsúlyozzák.

**3.)**

A szerződő felek megállapodása szerint a program szakmai felelősei az alábbi személyek.

Deltai Károly (tel.: +36-70-427-0340) és

Balog Alexandra (tel.: +36-30-871-5582)

**4.)**

a.) A rendezvény megszervezésével kapcsolatban a **Közösségi Ház** – saját költségviselés mellett – az alábbiak teljesítését vállalja:

- a program megrendezéséhez szükséges helyiségeket a Közösségi Ház térítésmentesen biztosítani,

* viseli a rendezvénnyel kapcsolatos rezsi költségeket,
* ellátja a rendezvénynek helyet adó ingatlan üzemeltetésével kapcsolatos feladatokat (fűtés, világítás, takarítás, fogyóeszközök pótlása stb.)

b.) A rendezvény megszervezésével kapcsolatban **Telki község Önkormányzat** - saját költségviselés mellett – az alábbiak teljesítését vállalja

- a rendezvényhez kapcsolódó képzőművészeti kiállítások szakmai megszervezése, az előkészítési munkák elvégzése, a kiállítandó műtárgyak kölcsönkérése,

- a kiállítás helyszíni megrendezése,

- a kiállításokhoz múzeumpedagógus közreműködésének biztosítása

- irodalmi műsorok megszervezése

* a rendezvénnyel kapcsolatos PR, marketing tevékenységet saját költségére végzi ( közterületi hirdetések, molinók, kiállítás meghívók, közösségi hálókon promóciók, helyi sajtómegjelenés megszervezése, rendezvények szervezése), továbbá a PR és egyéb reklámanyagokon feltünteti,
* saját honlapján, közösségi médiafelületein, médiapartnerei médiafelületein a program teljes időtartama alatt a rendezvényt népszerűsíti, valamint feltünteti a rendezvény programját;

- Szerzői Jogvédő Hivatal felé előírt törvény bejelentési kötelezettség teljesítését, valamint az ARTISJUS részére történő szerzői

jogdíj fizetési kötelezettség teljesítését.

- a rendezvény koordinálásához 1 fő szervezőnek a program teljes időtartama alatt a helyszínen való részvételét,

c.) A rendezvény megszervezésével kapcsolatban a **Társszervező** az alábbiak teljesítését vállalja:

- a rendezvényhez kapcsolódó zenei produkciók szakmai megszervezését, biztosítását, a rendezvény előkészítési munkák elvégzését.

**5.)**

A szerződő felek kötelezettséget vállalnak arra, hogy a közösen megvalósítandó Összművészeti Fesztivál zenei produkcióinak lebonyolításához Önkormányzat Társszervező részére 2.000.000.- Ft összegű támogatást nyújt külön támogatási megállapodás alapján.

A szerződő felek megegyeznek abban, hogy Társszervező azÖsszművészeti Fesztivál egyes zenei produkcióiért saját nevében belépési díjat jogosult szedni, mely jegybevétel összegét a Társszervező a rendezvény költségvetésében, mint forrást biztosítja.

A szerződő felek kölcsönösen kötelezettséget vállalnak arra, hogy a rendezvénnyel kapcsolatosan a jelen szerződés szerint hatáskörükbe tartozó szakmai kérdésekben a döntéseiket minden esetben a másik féllel egyeztetve hozzák meg.

**6.)**

A felek kölcsönösen kötelezettséget vállalnak arra, hogy minden olyan szerződést aláírnak, mely jelen együttműködési megállapodásban foglaltak, illetve vállaltak teljesítéséhez szükségesek.

**7.)**

A felek a megállapodás teljesítése érdekében együttműködnek, s kifejezik azon szándékukat, hogy az esetleges vitás kérdések rendezése érdekében, azok felmerülésekor haladéktalanul tárgyalásokat folytatnak és mindent megtesznek a nézetkülönbségek gyors és békés megoldása érdekében.

**8.)**

A felek kölcsönösen kijelentik, hogy a jelen szerződésben foglaltak minden tekintetben megfelelnek a szerződéses akaratuknak.

Jelen szerződésben nem szabályozott kérdések tekintetében a Magyar Polgári Törvénykönyv vonatkozó rendelkezései irányadóak.

A szerződő felek a jelen együttműködési szerződést elolvasás és értelmezés után, mint akaratukkal mindenben megegyezőt, képviseletükre jogosult személyek útján, jóváhagyólag aláírják.

Telki, 2024. június……...

**Deltai Károly Balog Gáborné**

**Telki Község Önkormányzat MusicAli Produkciós Iroda Közhasznú Nonprofit Korlátolt Felelősségű Társaság**

**polgármester szervező**

 **Berényi Ildikó**

 **Kodolányi János Közösségi Ház és Könyvtár**

 **intézményvezető**